Federal College of Education (Technical), Gombe

De **Federal College of Education (Technical), Gombe** alias **National Technical Teachers College** be federal government higher education institution wey dey Gombe, Gombe State, Nigeria. Na de mandate of de college since ein inception be say ego produce technical, vocational den science teachers give primary den secondary schools for de country insyd. Ebe affiliate plus Abubakar Tafawa Balewa University den University of Maiduguri give ein degree programmes. De provost be Dr. Ali Adamu (Boderi).

## Dema College library
Dem establish de College Library for 1977 plus sam collection of 500 volume of books. Estart for sam temporary site wey dey de former Gombe Crafts School, under de leadership of sam Principal, wey estart dey move go ein permanent site for 1989 insyd wey e finally relocate go de permanent site for 1996 insyd. Presently, de College library get main library den sam virtual library. De library ein primary goals be say ego enhance teaching den learning by say ego develop den organize de information resources wey be available for der. De library currently get more than 40 thousand volumes of textbooks den 45 staff strength wey dey manage de library. De current college librarian be Yusuf Shehu Aliyu.

## Structure of dema library
De college library get four sections for effective information services give de college students, researchers, den lecturers wey be:

* Administration Section: dis be de college librarian division wey dey head all de libraries by say ego oversee demma affairs den report give de provost. De office be responsible give planning, managing, directing, monitoring den supervising all de activities of de library system.
* Technical Services Section: dis be de collection development den processing of de information resources such as acquisition, cataloging, classification den Reprographic/Bindery services den make am ready available give users for de library insyd.
* Reader's Service Section: for dis section insyd, users like students den staff dey make use of available information resources such as consultation of books, borrowing den returning of books, documentation of students projects wey dis section sana dey provide reserve services.
* Virtual library Section: dis section dey contain online den offline information resources. online den offline databases all be available for dis section insyd, since all information services be automated say ego save de tym of de users plus easy accessibility. Dem dey use de computers facilities give electronic examination, workshops, college library dey gbele every Monday go Friday from 8:00am to 6:00pm, Saturday 8:00am go 12:00 Noon wey for vacation insyd, every Monday go Friday from 8:00am go 4:00pm.

## Dema History
Dem establish de college for 1977 insyd. Na originally ebe National Technical Teachers College but later dem name am Federal College of Education (Technical), Gombe.

## Dema Schools

* School of Education

* School of Business Education
* School of Vocational Education
* School of Science Education
* School of Technical Education
* School of Primary den Early Child Care Education
* School of Arts den Social Sciences Secondary Education
* School of Languages Secondary Education
* School of General Studies Secondary Education

## Dema Courses
De institution dey offer de following courses;

* Home Economics
* Primary Education Studies
* Mathematics
* Integrated Science
* Technical Education
* Woodwork Education
* Automobile Technology Education
* Agricultural Science Education
* Biology
* Computer Education
* Chemistry
* Biology
* Chemistry
* Business Education

## Dema Affiliation
De institution be affiliate plus de Abubakar Tafawa Balewa University so say dem go fi offer programmes wey go lead go Bachelor of Education, (B.Ed.) in;

* Education & Physics
* Wood Work/Education
* Education And Chemistry
* Business Education
* Education And Biology
* Education & Mathematics
* Agricultural Science And Education
* Education And Integrated Science
* Home Economics And Education

## References